User talk:Udayshah ghazaldhara/sandbox

Visit my website : www.udayshahghazal.com to read and download my books and articles free.

GHAZALDHARA (ChhandShastra & TaalShastra of Ghazal) with Article of Mukhya & Gaun Padyabhaar - Uday Shah = January-2016 (770 kb). Download Link for above book 'GHAZALDHARA' : http://www.udayshahghazal.com/ghazaldhara-chhandshastra-taalshastra-of-ghazal-with-article-of-mukhya-gaun-padyabhaar-uday-shah-january-2016-770-kb/

‘ग़ज़लधारा’ पुस्तक हिन्दी-गुजराती जैसी लिपिवाली भाषा के लिए ग़ज़ल का छंदशास्त्र है जो ग़ज़लकारों के लिए उपयोगी सिद्ध होगी तथा ग़ज़ल के छंद और संगीत के ताल के समन्वय की चर्चा ग़ज़ल का तालशास्त्र है जो गायक-संगीतकारों को उपयोगी सिद्ध होगी ऐसी मुझे श्रद्धा है। उर्दू में भी इस पद्धति से छंद-रचना करने पर कोई अड़चन नहीं होगी ऐसी मुझे श्रद्धा है। इस तरह ‘ग़ज़लधारा’ पुस्तक ग़ज़लकार, संगीतकार और गायक तीनों के लिए उपयोगी सिद्ध होगी। इस पुस्तक में ग़ज़ल के ३० से अधिक छंदों की छंद-रचना को पद्यभार आधारित पद्धति से समझा कर १२० से अधिक फ़िल्मी और ग़ैरफ़िल्मी रचना के अलग-अलग ताल में उदाहरण दिये गए हैं।

arooz, aruz, bahar, bahar-e-ghazal, chhand, chhandshastra, chhand shastra, gazal, gazaldhara, ghazal, ghazaldhara, ilm-e-arooz, ilm-e-aruz, padyabhaar, padyabhar, padybhaar, padybhar, taal, taalshastra, taal shastra, tal, talshastra, tal shastra,

(१) ग़ज़ल का स्वरूप :

ग़ज़ल को काव्य के सभी प्रकार में उच्च स्थान पर रखा जा सकता है। कहते हैं कि ग़ज़ल तो महफ़िल की जान है। किसी एक निश्चित छंद (बहर) में एक जैसे रदीफ़ और काफ़िये वाले शेरों के समुह की रचना से एक ग़ज़ल की रचना होती है। एक ही ग़ज़ल के अलग-अलग शेर में अलग-अलग विषयों को पसंद किया जा सकता है। एक ही ग़ज़ल के अलग-अलग शेर का अपना अलग अस्तित्व होता है और हरेक शेर अपने आप में संपूर्ण होता है। एक ही ग़ज़ल के दो शेर एक-दूसरे से संबंधित नहीं होते। एक-दूसरे से संबंधित दो पंक्तियों (मिसरों) को मिला कर एक शेर बनता है कि जिसकी पहली पंक्ति को उला मिसरा और दूसरी पंक्ति को सानी मिसरा कहते हैं। एक ग़ज़ल में कम से कम पांच और ज़ियादा से ज़ियादा ग्यारह शेर होने चाहिए, मगर ग्यारह से ज़ियादा शेरों की ग़ज़लें भी पाई जाती हैं। ग़ज़ल का पहला शेर कि जिसकी दोनों पंक्तियों में रदीफ़ (अनुप्रास) और काफ़िये (प्रास) का प्रयोग हुआ हो, उसे ग़ज़ल का मतला कहते हैं। एक ही ग़ज़ल में एक से ज़ियादा मतले कहे जा सकते हैं। मतला के अलावा बाक़ी के शेरों में सिर्फ़ दूसरी पंक्ति में ही रदीफ़ और काफ़िये को निभाना ज़रूरी है। ग़ज़ल के हरेक शेर की दूसरी पंक्ति के अंत में (मतले की दोनों पंक्ति के अंत में) रदीफ़ का प्रयोग होता है और रदीफ़ से पहले काफ़िये का प्रयोग किया जाता है। ग़ज़ल का अंतिम शेर कि जिसमें शायर ने अपने नाम या उपनाम (तख़ल्लुस) का प्रयोग किया हो, उसे ग़ज़ल का मक़ता कहते हैं। ग़ज़ल के अंतिम शेर में शायर ने अपने नाम या उपनाम का प्रयोग न किया हो तो उसे ग़ज़ल का मक़ता न कहते हुए ग़ज़ल का अंतिम शेर ही कहना चाहिए। यहां पर शायर रामप्रकाश गोयल की एक ग़ज़ल प्रस्तुत है। सब्र हम से ज़रा नहीं होता, उनका वादा वफ़ा नहीं होता।

प्यार जज़्बा है और जज़्बे का, यार कोई सिला नहीं होता।

मरने जीने पे इख़्तियार नहीं, कोई इन्सां ख़ुदा नहीं होता।

उसकी रहमत के इतने है एहसां, क़र्ज़ जिनका अदा नहीं होता।

फ़ासिले फिर भी दिल में रहते हैं, जब कोई फ़ासिला नहीं होता।

यूं मेरे दिल में बस गया है वो, अब नज़र से जुदा नहीं होता।

मंज़िलें उस तरफ़ भी होती हैं, जिस तरफ़ रासता नहीं होता।

(छंद : गालगागा लगालगा गागा)

उपरोक्त ग़ज़ल के रदीफ़ और काफ़िये इस प्रकार हैं। रदीफ़ : नहीं होता। (जो हरेक शेर के अंत में सामान्य है।)

काफ़िये : ज़रा, वफ़ा, सिला, ख़ुदा, अदा, फ़ासिला, जुदा, रासता। (जो हरेक शेर में रदीफ़ से पहले आते हैं और सब के उच्चार का अंत एक जैसा है।)

उपरोक्त ग़ज़ल का पहला शेर कि जिसमें दोनों पंक्ति में रदीफ़ और काफ़िये का प्रयोग हुआ है वो ग़ज़ल का मतला कहलाएगा तथा ग़ज़ल का अंतिम शेर कि जिसमें शायर ने अपने नाम या उपनाम का प्रयोग नहीं किया है वो ग़ज़ल का मक़ता न कहलाते हुए ग़ज़ल का अंतिम शेर ही कहलाएगा। ग़ज़ल की रचना में रदीफ़ अनिवार्य नहीं है मगर काफ़िये अनिवार्य है। काफ़िये के बिना ग़ज़ल नहीं बन सकती। बिना रदीफ़ की ग़ज़ल में मतले की दोनों पंक्ति के अंत में और बाक़ी के शेरों की दूसरी पंक्ति के अंत में काफ़िये का प्रयोग होता है। यहां पर शायर ‘अरशद’ मीनानगरी की एक ग़ज़ल प्रस्तुत है कि जिसमें रदीफ़ का प्रयोग हुआ नहीं है। ये ख़ुशरंग चेहरा शगुफ़्ता कंवल, महकता सरापा मुरस्सा ग़ज़ल।

मुहब्बत का पैकर सुलूक-ए-शजर, कि पत्थर के बदले में देता है फल।

अगर सरफ़राज़ी की है आरज़ू, तो पहले तू अपनी अना से निकल।

जो है आज का काम कर आज ही, मिलेगा नहीं तुझको ये आज कल।

मुझे रोक लेना तो मुमकिन नहीं, अगर ज़र्फ़ है मुझसे आगे निकल।

अंधेरे तो ‘अरशद’ फ़रेबी नहीं, मगर इस नयी रोशनी में संभल।

(छंद : लगागा लगागा लगागा लगा)

उपरोक्त ग़ज़ल के काफ़िये इस प्रकार हैं। काफ़िये : कंवल, ग़ज़ल, फल, निकल, कल, संभल।

उपरोक्त ग़ज़ल का पहला शेर मतला कहलाएगा क्योंकि उसकी दोनों पंक्ति में काफ़िये का प्रयोग हुआ है और अंतिम शेर मक़ता कहलाएगा क्योंकि उसमें शायर ने अपने तख़ल्लुस (नाम या उपनाम) का प्रयोग किया है।